STUDIE: Slim vroue intimideer mans
JY LEES NOU STUDIE: Slim vroue intimideer mans
Die bekende akteur George Clooney is nie skaam om te sê sy prokureur-vrou, Amal, is slimmer as hy nie, berig Daily Mail. Tog wys’n nuwe studie hoewel mans intelligente vroue aantreklik vind, vermy hulle dikwels romantiese verhoudings met dié Evas.
Volgens The Telegraph sal dié bevindings deur navorsers van drie Amerikaanse in die November-uitgawe van Personality and Social Psychology Bulletin gepubliseer word, en dis reeds aanlyn beskikbaar.
Die meeste van die studie se 105 manlike deelnemers het in ’n hipotetiese scenario gesê hulle dink vroue wat beter as hulle in wiskunde en Engels vaar is ’n goeie maat. Maar wanneer hulle moet besluit of hulle 'n romantiese afspraak wil maak, kry mans koue voete en beskryf dan slimmer vroue as "minder aantreklik".
Die navorsers waarsku dat verdere eksperimente gedoen moet word om hul gevolgtrekking te bevestig, maar hulle glo "gevoelens van gedempte manlikheid" verduidelik waarom mans verhoudings vermy met vroue wat slimmer is as hulle, sê Independent.
Bronne: Daily Mail, The Telegraph en Independent
GROOT NUUS! Nuwe Afrikaanse leefstyl-kanaal op DStv
GetMeTo21 se Jenna Lowe se veldtog gaan voort op haar 21ste verjaardag
5 dinge wat jy nie van Adele geweet het nie
Lees HIER vir meer inligting